Som. Som — Qirgʻiziston Respublikasining pul birligi. 1993-yil 10-mayda muomalaga kiritilgan. 1 som - 100 tiyin. Xalqaro ifodasi K.1S. 1, 5, 10, 20, 50, 100, 200, 500, 1000, 2000, 5000 nominaldagi banknotlarda chiqarilgan. Xalqaro valyutalar kursi boʻyicha 1 AQSH dollari q 42,51 S. (2003, oktyabr). Qirg‘iziston Respublikasining milliy valyutasining barcha banknotlari va tangalari Qirg'iziston Respublikasi hududida rasmiy to'lov vositasi maqomiga ega bo'lib, chiqarilgan yilidan qat'i nazar, to'lov vositasi sifatida qabul qilinshi shart ekanligi belgilangan. Tarixi. Qirg‘iziston Respublikasi mustaqikka erishganidan soʻng Jogorku Keneshining 873-XII-sonli qaroriga asosan Davlat banki 1992-yilning 6-martida Qirg‘iziston Respublikasining milliy bank sifatida tashkil etilgan. Milliy bankning maqomi, vazifalari, funksiyalari, vakolatlari va faoliyati tashkiliy tamoyillari Qirgʻiziston Konstitutsiyasi va Milliy banki, banklar va bank ishi to'g'risidagi qonun tomonidan belgilandi. Qirg'iziston Respublikasi Milliy bankining asosiy maqsadi tegishli pul-kredit siyosatini amalga oshirish orqali milliy valyuta birlikning barqarorligiga erishish va qo'llab-quvvatlash hisoblangan. Banknotalar. 1993-yildagi banknotalar. Tiyinning old tomonida quyosh nurlari fonida uchayotgan oltin burgut tasviri, davlat nomi va nominasiyasi yozilgan, teskari tomonda -quyosh nurlari bilan o'ralgan tunduk tasvirlangan, davlat nomi va nominasiyasi yozilgan. So‘mning old tomonida Manasning otliq haykali, emitent bankning qisqacha nomi, nominal qiymati va Milliy bank raisi K. K. Nanaevning imzosi qoʻyilgan, orqa tomonida Manas maqbarasi tasvirlangan. Banknotlarda chiqarilgan yili ko'rsatilgan emas.